Отчет

за дейността на НЧ „Пейо Яворов 1927”

с. Борики за 2019 година

От своето създаване читалището развива активна дейност и е единствената институция, която осмисля и задоволява духовните и културни потребности на своите членове и на цялото население от селата: Борики, Малини, Стефаново, Стойковци и Източник.

Дейността на читалището през 2019г. беше много разнообразна. Преплитаха се традиции и съвременност, и търсехме нови форми за предизвикване на интерес в млади и стари към събитията в читалището.

Въпреки недостатъчната субсидия с много труд, дарения и добра организация запазихме до сега създаденото и създадохме и нещо ново:

 I. Организационно състояние:

- Читалищното настоятелство работи по предварително изготвен приет План за 2019г.

- Проведени са 5 заседания на читалищното настоятелство

 а) едно отчетно събрание на 09.03.2019 г.

 б) отчетно изборно събрание на 21.09.2019 г.

- Читалището има 75 члена, които активно участват в провеждането на мероприятия.

- Обработка на дарени и закупени книги.

- Продължаваме да събираме материал за издаване книга за с.Борики и района.

- Отпразнуване на 1 юни – ден на детето.

- За четвърти път провеждане на „Празник на Пестила“.

- Откриване на лекарски кабинет и обзавеждането му.

- Продължаване създаването на условия за развитие на танцовата група.

- Оказване помощ за възстановяване на производство на пестил в голямо количество

- Подкрепяне фолклорната група да участва във фестивали, събори и празници.

- Поддържане сградния фонд и зелените площи.

- Изграждане на клуб „Подавам ръка“ за слаби, самотноживеещи, възрастни и хора с увреждания.

II. Финансово състояние:

Читалището има счетоводител, който следи за финансовата дисциплина и представя всички отчети – месечни и годишни в Община Габрово, НАП, Статистика и други институции. В читалището се води редовно касова книга.

III. Библиотечна дейност:

От 2016 г. съгласно Закона за Обществените библиотеки, библиотеката е регистрирана като такава. Фонда на библиотеката е 5850бр. Към този момент с 57 читатели, от които 10 деца, което е крайно незадоволително. Причина за това е нищожното заплащане на библиотекаря и малкото работно време.

Работа по Програма „Българските библиотеки – Съвременни центрове за четене и информираност“ - 2019 г. към МК и спечелен проект за 120лв.

Библиотеката е свързана с компютър, интернет и принтер.

IV. Музейна сбирка:

В сбирката има експонати от 18-19 век и вещи от различни краища на България, защото в селото живеят хора, дошли от различни места на страната.

V. Спортна зала:

В залата има маса за тенис, табла, шах, карти, баскетболен кош за игри. Използва се в топлите месеци на годината.

VI. Лекарски кабинет „Здраве“, обзаведен с медицинско легло, апарат за измерване на кръвно налягане и глюкомер.

Изнесени са две лекции:

- профилактика и лечение – м. октомври 2019 г.

- грипна епидемия – мерки - м. ноември 2019 г.

VІІ. Клуб „Мечо Пух“ – детска работилничка.

В нея децата четат книги, рисуват, готвят, слушат музика и учат народни танци.

VIII. Художествена самодейност:

От 2012г. в читалището има изградена фолклорна група, която има носии характерни за района, в който живеем.

Същата участва в национални, регионални и местни фестивали и празници – общо 17 участия.

В групата участват 10 възрастни и 3 деца. За 2019 г. има завоювани - 1 златен медал, 2 сребърни, 1 бронзов и 7 грамоти.

IX. Танцува група „ Приятели чрез танца”

Участват девет жени и две деца. Изявите им са предимно в празниците на читалището. Групата репетира без хореограф.

X. Клуб по интереси:

В клуба намират място всички възрастови групи: честване на рождени дни, бележити дати, сладка раздумка, мерене на кръвно налягане, кръвна захар, репетиции и други.

XI. Местни мероприятия:

Посрещане на Нова година и Коледа, Бабинден, Зарезан, 8-ми март, 1 юни – Ден на детето, Благовещение, Лазаруване, 1-ви ноември – Ден на народните будители.

Най-важното за нас е продължаване организирането и провеждането на „Празника на пестила”, някогашен поминък на живелите на село Калпазани. Тази година имаше над 120 участника в програмата на Празника, бяха раздадени грамоти и закуски на стойност 150 лв. за участниците. Сумата беше дарена от следните спонсори: Илия Илиев /“Булкарто“ - Габрово/ 200 лв., Кръстина Сидорова /“БСП за България“/ 100 лв., Стефан Трифонов /ПП „Герб“/ 100 лв., Пепа Сомлева /ПП „Будно Габрово“/ 50 лв., Илия Иванов /нотариус/ 40 лв. и Петър Пенев /счетоводна кантора/ 50 лв.

Продължаване грижите за болни, стари и самотни хора в селото.

Повече информация и снимков материал може да намерите във Фейсбук страницата на НЧ „Пейо Яворов 1927” с.Борики.

10.01.2020г. Председател: ................

с. Борики /Н.Генова/